b'\n_START_ARTICLE_\nHovenia dulcis\n_START_SECTION_\nOpis\n_START_PARAGRAPH_\nHovenia dulcis je edini predstavnik svojega rodu, ki zraste do 18 metrov visoko in ima globoko razbrazdano skorjo.Ime je dobilo po nizozemskem senatorju Davidu Hovenu Raste v deloma poraslih obmo\xc4\x8djih na son\xc4\x8dnih legah, najraje s pe\xc5\xa1\xc4\x8deno podlago. Ima premenjalno name\xc5\xa1\xc4\x8dene dolgopecljate, gladke, jaj\xc4\x8daste in na vrhu za\xc5\xa1iljene liste z nazob\xc4\x8danim robom. Cvetovi so drobni in imajo pet \xc4\x8da\xc5\xa1nih in pet ven\xc4\x8dnih listov, zdru\xc5\xbeeni pa so v belkasta socvetja, ki se razvijejo v zalistjih ali na koncu poganjka. Cvetni pecelj se med razvojem plodov odebeli in zvije, na koncu vsakega izrastka pa se razvije okrogel rjav ko\xc5\xa1\xc4\x8di\xc4\x8dast sade\xc5\xbe. V sade\xc5\xbeu so po tri  svetlo rjava plo\xc5\xa1\xc4\x8data semena.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nHovenio dulcis so kot okrasno drevo raznesli po svetu, zaradi ugodne klime pa je drevo postalo mo\xc4\x8dno invazivno v Braziliji. Odebeljeni cvetni peclji so sladki in u\xc5\xbeitni tako surovi kot kuhani. Njihov okus je podoben okusu rozin. Izvle\xc4\x8dek plodov in mladih listov se uporablja kot nadomestek za med Ta izvle\xc4\x8dek se uporablja v tradicionalnih medicinah Japonske, Kitajske in Koreje. Z njim so zdravili parazitske infekcije, mrzlico, odvajalo ter za zdravljenje jetrnih bolezni.'